Spoštovani starši,

ponujamo vam možnost brezplačne izposoje učbenikov iz učbeniškega sklada, zato smo pripravili **naročilnico, s katero boste lahko naročili učbenike iz učbeniškega sklada za vsa leta šolanja vašega otroka.** Če ne boste želeli prejemati učbenikov iz sklada, boste lahko svojo odločitev preklicali z **odjavnico**, ki bo na voljo na spletni strani šole.

Učbenike morate starši **obvezno zaviti**. Priporočamo zavijanje v odstranljive ovitke ali v prozorno samolepilno folijo tako, da se učbeniki ne poškodujejo. Vljudno vas prosimo, da učbenikov **ne**zavijate v ovitke, ki imajo na koncih samolepilni trak, saj se jih ne da odstraniti brez poškodb platnic. Učenci se na ovitek **podpišejo** (ime, priimek, razred), da se v primeru izgube učbenika ve, komu ta učbenik pripada. Ob izteku šolskega leta morajo učenci izposojene učbenike vrniti. Če bo kakšen učbenik uničen ali pa ga učenci ne bodo vrnili, boste morali zanj v skladu z 10. členom Pravilnika o učbeniških skladih plačati odškodnino. Višina le-te je določena z nabavno ceno ter starostjo učbenika.

Znesek bo obračunan na položnici, ki jo boste starši prejeli julija.

Prosimo vas, da vaš otrok izpolnjeno naročilnico prinese skrbnici učbeniškega sklada v šolsko knjižnico**.** Učbeniške komplete bodo učenci prevzeli prvi teden v septembru v šoli v času pouka.

Skrbnica učbeniškega sklada Vršilka dolžnosti ravnatelja

Maja Ule Ana Kastigar

|  |
| --- |
|  |

Osnovna šola Trebnje

Kidričeva ulica 11, 8210 Trebnje

**NAROČILNICA ZA IZPOSOJO UČBENIKOV IZ UČBENIŠKEGA SKLADA**

Učenca/učenko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki bo **v šolskem letu \_\_\_\_\_\_\_\_\_\_\_/\_\_\_\_\_\_\_\_\_\_\_\_ obiskoval \_\_\_\_\_\_. razred**, prijavljam v sistem izposoje učbenikov iz učbeniškega sklada. Prijava velja do konca šolanja v Osnovni šoli Trebnje oziroma do odjave. Učenec bo z izposojenimi učbeniki ravnal skrbno in jih konec šolskega leta vrnil nepoškodovane.

Datum: \_\_\_\_\_\_\_\_\_\_\_\_\_\_\_\_\_ Podpis staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Izpolnjeno naročilnico oddajte skrbnici učbeniškega sklada Maji Ule.**